Як выходзіць з дакументаў, знойдзеных у архівах Японіі, японскі прэм’ер Эйсаку Сато — лаўрэат нобелеўскай прэміі міру 1974 года, быў не супраць ужывання ядзернай зброі, і нават настойваў на гэтым. Як сведчаць дакументы, у 1965 годзе палітык прапанаваў ураду ЗША праект дамовы, адпаведна якой у выпадку любога канфлікту Токіа і Пекіна, ЗША скінуць на кітайцаў ядзерны фугас. Прапанова была зроблена падчас сустрэчы Эйсаку Сато з міністрам абароны ЗША. Думаецца, што Амерыка была не супраць такога сцэнару. Як мінімум пасля гэтага рандэву на амерыканскіх марскіх базах у Японіі з’явіліся атамныя ракеты. Нягледзячы на такі мілітарысцкі настрой, японскі палітык змог атрымаць у 1974 годзе прэмію Нобеля за мір. Як шведскія акадэмікі праглядзелі такі ляпсус, невядома. Між тым, гісторыкі заклікаюць не разглядаць у свеце апошніх архіўных адкрыццяў Эйсаку Сато як заўзятага праціўніка міру. Хутчэй за ўсё, ягоныя паводзіны былі выкліканыя тагачаснай сітуацыяй: кітайцы напярэдадні правялі паспяховае выпрабаванне атамнай бомбы, а Японія, адпаведна канстытуцыі, не мела права траціць на абарону больш за адзін працэнт свайго бюджэту, што, натуральна, штурхала яе шукаць саюзнікаў і думаць пра тое, як гарантаваць знешнюю бяспеку краіны.